
Орган Лемковского Союза 


Оріаѓа рос2о\уа и132с20па соіоуКа 
АЗИЗ ЧЕТВ АЛИИ 0.477. 6 рн, уча 


Львов, четверг дня 22 липня (9) 1987 


А, 


т: 


Выходит в каждый четверг, 


Редакция и администрация в Крыниці. — Адрес „Лемко“ Крыница. 


Апостольскый Администратор на празднику в Крыниці. 


В день святых апостолов Петра и Павла 
припадат великый отпуст в Крыниці, В тот 
день приізджат много народа с цілой Лемков- 
щины, а также видит ся нерідкы групы лю- 
дей с сусідных сел. положеных в Чехослова- 
кии. Отпусты в Крыниці мают. отдавна свою 
славу и кромі богомольцов притягают они ма- 
су крамарей с ріжныма товарами. Не бракує 
ту также и калік, котры сходят ся с далекых 
стран, знаючи жертволюбив нашого фтарода. 

‚ том році праздник тот выпал особенно 
величаво. бо народ витал на нем своего Вла- 
дыку, Ексц. Апостольского Администратора. 

Ексц. Ап. Администратор приехал автом в 


неділю вечером. В часі богослуженя в день 
праздника выголосил Он проповідь И удлил 
архиерейского благословеня, а во вторник от- 
служил тиху Службу Божу за упокой души 
бл. п. о. Жегестовского, фундатора церкви и 
приходского дома в Крыниці и принял чи- 
сленны делегации селян, интелигенции и свя- 
Щенников. 8 

По огляненю церковного и парохияльного 
маєтку и ‘познакобмленю ся с місцевыма обсета- 
винами, о годині 3-ой по полудни выіхал Вла- 
дыка до Рыманова, вступуючи по пути до о. 
декана Емилияна Венгриновича в Мохначці 
Нижной. 


ВБИТО ВАННА ЕЯ ОА КУСА ИАА ЕЕ ИЗО ЕН ВНЕСЕНИИ ПЕТРЕ НЗ 
В ділі поширеня Бурсы в Горлицах, 


Дня 9. и 10. т. м. делегация Лемко - Союза 
и Руской Бурсы в Горлицах в лицах Д-ра Я- 
рослава Сьокалы, адвоката в Горлицах и Ми- 
хаила Кобасы, тоспод. в Мацин! Великой, ин- 
тервениовала в Министерств! справ войсковых 
и в Мин. Народн. Просвіщеня в справі поши- 
реня Руской Бурсы в Горлицах и горлицкой 
гимназии. 

Так в одной як и другой справі мірода- 
тельны чинникы отнесли ся доброжелательно 
и ест полна надежда, што в будучности число 
кляс при торлицкой гимназии буде выстарча- 
юче, а во всяком случаю принятє до гимназии 


тых воспытанников бурсы, котры здали екза- 
мен, єст певне, ы 

Независимо от того в отвіт на внесеный 
Лемко - Союзом до Мин. Войск. Діл мемориял 
пришло под адресом Лемко - Союза письмо, в 
котром адютантура Министра Вовн. Дм уві- 
рят правленє Лемко - Союза, . што Министер 
тен. Каспржицкый доложит старань в напря- 
м! поширеня гимназии в Горлицах, штобы в 
будучности діти Лемковщині (не мусіли ити 
до украинскых гимназий) помістили ся в гор- 
ЛИЦКОЙ тимназии, 

—000— 


Жена презыдента Рузвелта оскаржена 


о неплачене податков. 


До комисии слідчой для справ ‘податко- 
вых в Вашингтоні подал Фиш, посол с Ню - 
Йорку скаргу на жену презыдента Рузвелта, 
же она подписала контракт с амерықанскым 
выголо- 
шаны через ню отчити мали вплынути поваж- 
ны сумы до кас розмаитых доброчинных то- 
вариств. От тых сум ведля Фиша жена Руз- 
велта мала платити податок. 

Скарга єго оказала ся безосновна, бо па- 
ні Рузвелт не користала преця сама с тых сум 
и сумы тоты не переходили через єй рукы, а- 
ле Фишови росходило ся о шмаренє тіни на 
жену Рузвелта. котра`тішит ся в Амерыці за- 


тальным миром и сымпатиом. В своєї дема- 
гогичной скарзі Фиш меже иншим так сказал: 
бсли бы Рокефелер не платил податков от тро- 
шей, перезначеных на добры ціли, то єго по- 
даткы поменьшали бы ся о 60% и держава ма- 
ла бы величезну втрату. 

Пані Рузвелт заявила газетарам, же все 
была певна, же поступат ведля права. але то- 
пер зашмаряют єй штоси инше. бсли окаже ся, 
же мусит она платити податкы от сум, котры 
не переходят через вй рукы, то буде частйше 
выголошати через радио отчити, штобы старцы 
и калікы через тото не утершли. 

—000— 


Рок ү, 


Пренумерата в краю: 

30 трошей місячно, 

80 5 квартально, 
1.50 Е полрочно, 
3 зл. рочно. 


В Амерыці: 1 дол. рочно. 
З Чехословакии: 
2 кор. місячно, 10 кор. полрочно 
> | р Ы 
20 кор. рочно. 


Ціны оголошень: 

Ціла сторона 120 зл., 1% сто- 
роны 60 зл., 1/ стороны 35 зл., 
Чз стор. 20 зл., 1/1в стор. 10 зл.; 
оголошеня малы за 1 мм. 20 тгр., 
в тексті 30 гр., перед текстом 
40 тр. При місячном и долшом 
оголошеню значна, знижка. 


Конто чекове Нр. 404.155. 


Опасность войны на 
Далеком Всході. 


Недавно змягчено конфликт меже Япо- 
ниом и Совтами, а уж тазеты доносят о новых 
инцыдентах в полночном Китаю, меже Япо- 
ниом и Кытавм. Дошло там уж до поважных 
боев, по обох сторонах лів ся кров и обі сто- 
роны стягают под Пекин новы войска, што ка- 
же досмотряти ся опасности войны на Дале- 
ком Всході. Кытай оголосил уж у себе заталь- 
ну мобилизацию. По обох сторонах єст много 
убитых и раненых. 


Еее: ти ео ое 
Бои под Мадрытом. 


Нод Мадрытом идут завзяты бои. По- 
встанцы припустили сильны атакы в ціли 0- 
тобраня утраченых позыции. Коло Вилля Нуо- 
ва дель Пардільо черћены войска в сильной 
контратаці отшмарили назад поветанчи вой- 
ска, задаючи им поважны втраты. 

Дня 12. т. м. повстанчий корабель ‚Кана- 
рияс” хол заняти корабель „Кампильо”. на- 
лежачий до правительственных войск и везу- 
чий с Картагены до Валенции нафту. Корабле- 
ви „Кампильо“ поспішили с помочом два ин- 
ши кораблі, в виду чого. корабель „Канарияс“ 
по отданю пару арматных стрілов мусіл утечи. 
„Кампильо“ счастливо добил до берегов Вален- 
ции. Втрат в том морском бою не было. 


В Совітах бракує запасо- 
_вых частей до машин. 


Ведля заявленя комисара рольництва, 
справа приготовленя в Совітах рольничих ма- 
шин на час жнив и заосмотреня их в потребны 
запасовы части, представлят ся планно. Отан 
продукции частей запасовых єст выконаный 
в розмірах от 40—62%, а тдеякых вы- 
продуковано лем 16,6%, притом части тоты, як, 
ся оказув при ремонті сут зроблены зле, 

Так званы „комбайны“ мают всього лем 
14% потребных запасовых частей. Бракує за- 
пасовых частей аж и для такых машин, як 
конны граблі, косяркы и плугы, до котрых ніт 
лемешей. 


частей 


Стр. 2. 


ЗЕМ 5 Ке70" 


Линдберг хоче побдити смерть. 


Знаный амерыканскый летчик, побідитель 
Атлянтыка, полк. Линдберг вст также знаным 
ученым. 

Уж перед пару роками удало ея єму ра- 
зом с другым ученым Александром Каррельом 
сконструовати штучне сердце. Был то перший 
удачный експерымент того рода. При помочи 
специяльного апарату учены сут в стані удер- 
жати при житю вс! живы органы, выняты с 
живого тіла без органиченя часу. 

Штучне сердце дав им без перервы кров 
и другы субстанции, без котрых житє вет не- 
возможне. Поодынокы органы жили ище дол- 
то. аж и по смерти организма, с котрого были 
вырізаны, 

Тепер полк. Линдберг поселил ся. на не- 


величком остров! Ст. Жильдас, положеном на 
океан! Атлянтийском, недалеко Бретонии. Там 
находит ся ляборатория, в котрой он и д-р. 
Карреля робят свои досліды. 

Одному кореспондентови удало ся навя- 
зати розговор с Линдбергом и Каррельом. Уче- 
ны не хотіли дати близши поясненя, сказали 
однако, же если их труд даст добры резуль- 
таты, то буде розвязана справа житя и смерти. 

Уж по вынаході штучного сердца полк. 
Линдберг и д-р. Каррель заявили, же наміре- 
нем их ест продолжити жите. як долго ся за- 
хоче. Наміряют они не лем удержати при жи- 
тю органы, выр:заны с живого организма, ал? 
также оживити органы с мертвого организма. 


неа ИЕЕНИ ВЕНА ЕЛЕ ЗАНОСА НОВО ЗЕНОРАРЕ СОБЗУИЛЕУВ ЧНУБОЛЬО ЗРЯ ВБИ 


Чом розстріляно Тухачевского. 


Найвекше здивоване во всіх краях Евро- 
пы выкликал розстріл маршала Тухачевского 
и генералов. Засуд тот подкопал престиж с0- 
вітской Росии у союзных держав и Франция, 
як подают газеты, мала зажадати от Совітов 
выясненя-в той справі. 

Ведля донесень ,.Послідних Но зостей“ 
француске правительство мало достати от С0- 
вітов документы, относячи ся до процеса Туха- 
чевского и генералов. 

С документов тых видно, же меже Туха- 
чевскым и Німеччином не было ниякого поро- 
зумленя. Ве! розстріляны, кромі Путны, хоті- 
ли однак обалити дыктатуру Сталина, усунути 
комунистычный порядок и на єго місце запро- 


вадити федератывну державу на националь- 
ных основах и привернути єй имя Росия. 

Тухачевскый и его приятелі не наміряли 
ослабляти силы Росии, а наоборот стреміли до 
увеличеня вовнных сил. Хотіли они также 
привернути прыватну власность. 

С того видно, же не здрада державы и не 
шпьонство в користь Німеччины, як то стара- 
ют ся справу представити официяльны совіт- 
скы кругы, стали ся причином смерти марша- 
ла Тухачевского. Тухачевскый и єго сторонни- 
кы -тенералы мусіли умерти, бо они были 0- 
пасны для Сталина и комунистычного по- 
рядку. 

ОБРАЗ ЗНИЩЕНЯ В ИСПАНИИ. 


Дня 1$ липня минул рок от часу выбуху 
домашной войны в. Испании и тепер трудно 
_ предвидти, коли ся она скончит, бо если бы 
там били ‘ся лем сами испанцы, то она закон- 
чила бы ся уж давно. $ 

Але. як знаме, ряды обох. армий, так по- 
встанчой, як и. червеной сут подкріпляны чу- 
жима державами, котры становят тепер голов- 
ну силу зражаючих ся сил. 

Знаме, же повстанцам поматают явно Ні- 
меччина и Италия, а червены войска достают 
подпору с Совітов и другых держав, звязаных 
с Совітами союзом. И. на той почв] видиме я- 
сно, же борба иде не лем о „біле“, або „черве- 

‚ не” лице Испании, але же там розтрыват ся 
завзята борба меже двома світопоглядами, по- 
борюючима` ся взаимно, стоячима на двох про- 
тивоположеных бігунах, а то меже комунизмом 
и меже национальным рухом. 

Прото тыж положенє в Испании’ вст гро- 
зне и опасне для цілой Европы. Оден момент 
може спричинити выбух войны в Европі, тым 
больше, же утворена через политыков т. зв. сы- 
стема неинтервенции (невтручаня ся До справ 
испанскых) розлітує ся через непорозумленя 
на лочві контролі побережа меже Німеччином 
и Италиом с одной и Англиом и Франциом с 
другой стороны. 

Испания по року войны замінила ся в ру- 
ину. Ведля обчислень мадрытскых тазет самы 
материяльны втраты выносят суму 46 милияр- 
дов песетов. Можна собі представити тото зни- 
щенє, як припомнеме собі, же рочный буджет 
выносит в Испании 4—5 милиярдов злотых, 
отже вели бы Испания всі гроши с податков и 
инших жерел обертала лем на отбудову Испа- 


нии, то мусіла бы. через перешло 10 літ отда- 
вати цілый буджет на тоту ціль. Розумів ся, 
же тото вст невозможне, в виду чого отбудова 
Испании може: наступити лем при помочи чу- 
жого капитала, што мусит Испанию допрова- 
дити до: зависимости господарчой и поли- 
тычной. 

Соткы тысяч трупов дополняют страшный 
образ знищеня и результат братоубийчой вой- 
ны, котра приберат чимраз завзятійший вид 
так на полночном. як и мадрытском фронті, 
где: в часі послідных боев упало 16 тысяч во- 
яков убитыма и было парунадцет тысяч ра- 
неных. 


ВАЛЕНКИ ЗАО ЧИИЧВБАС СОВЕТЕ Е “ИН 


Пісок вместо лену. 


Правдивым несчастем теперешных часов, 
ест тото, же намножила ся маса ошустов, ко- 
тры ошуство трактуют, яко фах и жерело до- 
ходов. 

Сут они притом так помысловы, же дают 
ся им набрати часто и неглупы люде. 

Такым ошустом в Варшаві вст также Ю- 
зеф Козицкі, котрый был уж 30 раз караный. 
Тот то ошуст надыбал в Заршаві богатого куп- 
ца со Львова и предложил єму купно 45 міШ- 
ков красного чесаного лену за небывало низку 
ціну 1.300 зл. 

Купец, Осияш Кнапи, вплатил ошустови 
гроши, а тот надал му на колей вмісто лену 
45 мішков піску. Козицкого арестовано ‘и суд 
засудил его остро, бо беручи под’ увагу тото, 
же Козицкі был уж тилько раз караный, вы- 
мірил му найвысшу кару — 5 літ крыминалу. 


Ч, 27, (161) 

ЛЕМКОВИНА. 


Лемковино люба, 
Лемковино мила, 
Молю ся 
Я Лемко - дітина. 


за Тебе. 


Молю ся за Тебе, 

Молити ся буду. 

Бо мя так навчили 

Дідь и прадіды. 
Дмитро Шквир. 


ЕНИСЕЯ ВАЗЕ БУНТА ЗБ ОН ЗАЕЛЫНИВЗ 


Дальша „чистка“ в Совітах. 


Аресты и розетрілы в Сорітах не устают. 
На цілом пространетві великой Росии идут 
дальши аресты, котры обнимают чим раз шир- 
ши кругы. 

Найвысший суд республикы грузинской 
по отбытой при закрытых дверях росправы 
засудил на кару смерти князя Мдивани, То- 
рошелидзе, Окудзава, Курулова, Чихладзо, 6- 
лияву и Карцывадзе. 

Совітскы газеты подают, же всі засудже- 
ны были актывныма членами противсовітской 
организации в Грузии и вели акцию шпьонску, 
шкодливу и дыверсийну, а также притотовля- 
ли террорыстычны акции против руководите- 
лям партии и правительства в Грузии. 

Засуджены, по словам совітскых 
признали ся до вины. 


Окрал костел в Сяноці 
ЗЛОДІЯ АРЕСТОВАНО. 


газет, 


Недавно окрал ктоси костел в Сяноці. За- 
брал он литургичну посуду вартости 2:000=32: 
Тепер зловлено злодія. бст ним Казимір Вен- 
гельскый, електромеханик со Львова, котрый 
робил в фабрыц! ватонов в Сяноці. 

Венгельскый початково выперал ся всьо- 
го, але по пару днях признал ся до вины и о- 
писал точно перебіг крадежи. 

Вечером вліз до костела и скрыл ся на 
стрыху. В ночи окрал костел, а не могучи вы- 
трыхом отворити дверей, выбил витражову 
шибу в окні и выдостал ся с костела. 

Річи закопал в землі недалеко 
дорожного моста: 

Кром! того доказано Венгельскому ряд ин- 
ших краж, меже другым, ҡражу полевой льор- 
неты. В часі ревизии найдено у него 2 верт- 
геймеровскы ключи до огнеотпорных кас. Клю- 
чи тоты надают ся до головной касы фабры- 
кы вагонов в Сяоці, котру Венгельскый намі- 
рял окраети. 

Венгельского, котрый выіхал с Сянока, 
зловлено во Львові и осаджено в вязниці в Ся- 
ноці. 


желізно- 


‘ 


задата ЭНЕН" БУВ УРАНА ЕОР ИАДА СНОВ 
ВУЛЬКАН ЗНИЩИЛ МІСТО. 


На Новой Гвинеи (острові на океані Спо- 
койном) наступил выбух вулькана, котрый 
знищил місто Рабавль. До знищеня міста при- 
чинили ся также балваны взбуреного моря. 


Гром выбуху вулькана был так сильный, же 
чути его было в мецевости Кавиено, отдале- 
ной о 150 миль.от місца катастрофы. 

В потоках шаліючой вульканичной лявы 
нашло смерть понад 500 люда. 


ПОМІЩАЙТЕ 
ОГОЛОШЕНЯ 
В ГАЗЕТ! „ЛЕМКО“. 

0 безроботю на селі. 


Давно не бесідовано у нас совсем о безро- 
ботю. Не прото однак, штобы безроботя не бы- 
ло, лем тому, бо не звертано на безроботных 
увагы. Аж в часі поглубяючого ся крызысу 
выступило ярко безроботє по містах и тым 
безроботем заинтересовали ся міродательны 
чинникы цілого світа. 

Але кромі безроботя містового вст ище 
безроботє на селі, о котром не пише ся совсем, 
або пише ся барз мало, хоц оно обнимат 00- 
дай же таке саме количество людей, як и бев- 
роботє по містах. 

Перед пару роками газеты заинтересова- 
ли ся безроботєм на селі, але в послідных ча- 
сах, коли ціны рольных продуктов кус под- 
скочили, коли дала ся спостеречи поправа то- 
сподарча в цілом краю, газеты замолкли, ве- 
це той справы не рушают и здавало бы ся, 
безроботве на селі счезло. 

Тымчасом так не вст. Безроботных на се- 
лі вст много, лем характер безроботя на селі 
вст кус отмінный от безроботя в місті и про- 
то не шмарят ся оно так сильно в очи и не 
вст так опасне, як безроботє в місті. 

Безроботны на селі мают все якеси 
нятє. В малых господарствах робит часто троє 
людей там, где дал бы собі раду оден человік, 
тому двох с того господарства можна уважати 
за безроботных. 

Але безроботны на селі. мают звычайно 
свой кут при родині и яку таку страву, Стра- 
ва тота, то звычайно комперы и капуста, рід- 
ко хлйб. Такый безроботный вст все на поло- 
вину голодный и нужденный. 

Безроботны в місті находят ся в инших 
условиях. Там, єсли ніт роботы, грозит дораз 
голодова смерть. Зрозуміла річ, же такый стан 
крыв в собі опасность, котра може ся замінити 
в небезпечны конфликты. 

Оут розмаиты возможности розвязкы, 
сельского безроботя. Вытворити и оживити 
краввый промысл — то найважнійша возмож- 
ность. Але покаль край покрыє ся густом сітю 
битых и желізных дорог, покаль выбудуѕ ся 
фабрыкы и потворит ся фабрычны. осеред- 
кы — то дуже воды ище уплыне. У 

При том не можна забывати, же в місті 
сут также безроботны, котрых в першой мірі 
треба затруднити при фабрыках. Зрештом роз- 
будова промысла зависит у нас от материяль- 
ных средств населеня сельского, от силы куп- 
на у селян и от устраненя по селах безроботя. 

Як с того видно безроботе не даст ся у- 
сунути при помочи одного средства. Ту мусит 
ся примінити цілу громаду средств и щлый 
ряд способов, стремячих до устраненя безро- 
ботя. Много способов, причиняючих ся до у- 
страненя безроботя на селі, можна найти на 
селі. 


же 


за- 


сли сельскы безроботны не могут доста- 
ти місца в фабрықах, всли емиграция — яко 
средство устраняюче надмір сельскых робо- 
чих рук, престала уж грати таку роль, яку 
грала давно, — то треба, штобы безроботны 
на селі нашли роботу и заробок на селі. 

Даст ся тото легко перепровадити, всли 
село стане управяти у себе поплатнійши ро- 
стины, котры вымагают однак веце заходу и 
роботы. 

В зависимости от терену и климатычных 
условий управа винограду и ярин, садовод- 
ство. управа дугану и олеистых насінь. пасіч- 
ництво и т. д. вымагают с одной стороны ве- 
ликого накладу роботы, а с другой стороны 
дают селянину высши доходы, 


Такым способом безроботны на селі на- 
шли бы роботу и гроши на селі. Але штобы 
такы зміны в господарстві ся оплатили, тре- 
ба также сорганизовати продаж рыпродукова- 
ных землеплодов и ту особенну роль могут :0- 
тограти кооператывы и организации рольни- 
чо - общественны. 


Стр. 3. 


Така реформа наших господарств разом 
с діятельностю в напрямі розбудовы промы- 
сла в краю и с упорядкованем аграрных отно- 
шень на селі, може ся причинити до розвязкы 
безроботя. 

Найважнійша однак річ, штобы не’забы- 
вати о безроботю, котре вст найвекшом боляч- 
ком нашого господарчого организма. От устра- 
неня безроботя зависит тосподарча сила нашо- 
го краю и добробыт целого. населеня. 


Як переховати яйца. 


эст много приписов о перехованю яиц и 
забезпеченю их перед псутем на долший час. 
Яйца, особенно в часі спекы, псуют ся скоро, 
бо шкарлупа у них має маленькы отворкы, чо- 
рез котры достав ся до середины повітрє. Яй- 
це с розбитом шкарлупом псує ся ище скорше, 
бо доступ повітря вст сильнійший, Прото тыж 
яйца, перезначены. до перехованя повинни 
быти неушкоджены, чисты и отвітно забезие- 
чены перед доступом повітря. 

Найпрактычнійше вст переховати яйца в 
ростворах; насыченых противинильныма сред- 
ствами, нпр. в ростворі соли, вапна и водного 
шкла, 


Роствор соти робит ся так: в 4-0х литрах 
воды роспущаме */2 кг. соли и 10 ложок па- 
леного вапна. Тото выстарчит на 60—80 яиц. 
Яйца укладаме, одно коло другого, в камен- 
ном горнци, — а если вст их много, то в дере- 
вяной скринці, або в добре вымытой бочці и 
заливаме розтвором по сам верх так. штобы 
вода оплынула торішну верству. 

Роствор водного шкла повстав через змі- 
шанє '/ә л. водного шкла (купує ся в аптеці) 
с 5-ома литрами воды. 

При роствор! вапенном даєме на 10 л. во- 
ды * кг. вапна, котре належит добре выміша- 
ти, По 2—3 днях зливаме осторожно сам плын, 
без осаду и додаєме до него 1 грам кухонной 
соли. 


Як можна остудити воду и стравы в літі. 


Где ніт ледовні и доброй пивницы, там 
в літі часто вет клопот с перехованєм мяса, мо- 
лока и другых страв, котры на спеці ся псуют 
и достают немилый смак и выгляд. я 

А однак вст легкый и недорогый способ 
остудженя страв в літі. 

До широкого 10-литрового ведра або ша- 
фля воды даєме */ Коды и Г» ложочкы 


сальмяку. До той воды вставяме перезначены 
до остудженя стравы и напиткы, а также по- 
суду смаслом, молоком, мясом и т. д. и накры- 
ваме змоченом в водї шматком. 

По парунадцетох минутах стравы будут 
холодны. приятны до ідла. 

зоду с содом и сальмяком можна ужити 
до праня, або чуханя дылин, 


Як лічити мозолі у статку. 


Як роговина подошвы ногы вст дост 
ка и статок ходит по твердой дорозі. то часто 
случат ся, же статча кул!е. Оно огноло ратицу 
и на ней повстал кырвавый мозоль. Такы мо- 
золі лічиме так, же отвераме мозоль и чистиме 
его’ лизольовом водом (лизоль. можна купити 
в каждой аптеці). Найлучше роспустити ·ли- 
золь с водом и замочити в нем ногу так, што- 
бы вода оплынула ратицу. 

Часто у волов повстают мозолі от ярма. а- 
бо у коней от сідла, Мозолі тоты треба отли- 
чити от огнету, при котром выстарчит выду- 
сити огнет и потерти боляче місце боровом ма- 
стю, а на ярмо, або хомонт пришити 


мяг- 


мягкый кожушок, Правдивый мозоль познаме 
по отоку, котрый єст остро ограниченый и го- 
рячий. Мозоль лічиме так, же в атершой мірі 
усуваме причину. а пак даєме оклады так, же 
полотняну шмату пару раз согнеме, замочиме 
до воды, приложиме на мозоль и прикриєме 
сукном. Тото повтаряме што три тодины. \ 

Найопаснійши мозолі можут быти на ко- 
гутку карку, бо ту може быти захвачена и 
кость. Также небезпечне вст, всли при мозо- 
лях прийде запалене, 

Там, тде с мозоля тече кров. пораднійше 
вст уживати до окладов чисту церату, або 
гуму с души фотбалю, або ровера, бо поло- 
тняный оклад скоро зайде кырвю и рана от 
того робит ся векша. 


0 розвязанє справы суровых 
товаров. 


В тазеті ‚„Лье 'Темпс“ появил ся артыкул 
Ст. Осускы-ого п. н. „Суровы товары и пере- 
значенє Европы“, в котром автор потверджат, 
же жерела суровых товаров нашли ся в руках 
пару держав. 

Ряд промысловых держав, позбавленых 
суровых товаров, мал дотепер два способы за- 
осмотряня ся в тоты товары, а именно: або че- 
рез одержанє заграничных кредытов. або че- 
рез выміну за свои товары. 

От р. 1929. свобода выміны єст загамова- 
на, бо коли тепер торговля суровыма товарами 
выносит 98,5% стану с р. 1929. то торговля то- 
зарами промысловыма упала до 68.5%. Тото 
вст мром трудностей держав о розвиненой 
промышленности, 

Ведля автора найбарже отчувают недоста- 


ток суровых товаров: Німеччина, Италия, Че- 
хослоракия, Бельгия, Польща, Швайцария и 
Австрия. Опосеред тых держав найсильнійше 
кричат Німеччина и Италия, віроятно прото, 
бо сут дост сильны, штобы примусити до по- 
слуху. Штобы зарадити своим недостаткам, 
тоты два могучества жадают кольоний. 

Фактом вст, же заосмотренє промысловых 
держав в.суровы товары, то животна справа 


целой Европы. Якый же вст выход с того по- 


‘ложеня? Державы, котры мают много суровых 


товаров, не хотят поділити ся кольониями, 00- 
татыма в тоты товары. 

Ведля автора того артыкула сут отже два 
способы выхода. а именно: або война, або за- 
гварантованє торговельной свободы в такых 
розмірах, штобы тото позволило державам, не 
маючим суровых товаров, користати с богатств, 
с котрых тепер користают обильно лем тдеякы 


тя 
державы. ў 


Стр. 4. 


| Що чути в світі. | 


Достал нагороду за мухы. В Японии пере- 
водит ся тепер остру борбу с мухами, яко с 
розносителями всякых заразков хворот. В То- 
кио уряджено навет „тыждень забиваня мух” 
и вызначено дост высоку нагороду для тых, 
котры в том тыждні забют найвеце мух. 

Першу нагороду достал студент Ситая, ко- 
трый през тыждень забил 220.101 мух. Зата- 
лом за тот тыждень забито в самом Токио. 0- 
коло 98 милионов мух. 


Ювилей коровы. В Копенгазі (в Дании) от- 
был ся незвычайный ювилей 20-літя коровы 
`„Максимы“. Корова тота дала через 15 літ 92 
тыс. 720 литров молока. бст то рекордове чи- 
сло аж и для Дании, где стоит барз высоко 
рольна культура. 

„Максиму“, прикрашену квітєм, 
джено по цілом місті. Выголошено ряд бесід и 
уряджено в 6й честь гостину, котрої корова 
могла ся лем приглядати. 


опрова- 


Рой пчол напал на прогульку. Недалеко 
Ковна на идучу дорогом прогульку напал рой 
пчол, котрый пожалил так сильно людей, же 
90-еро люда отвезено до ишиталя. 


Втекли с вязницы С амерыканской вяз- 
ницы в Оклогамі утекли два преступникы, 
засуджены на безтерминну вязницу. Вали они 
до авта дыректора вязницы и іхали перед себе 
с шаленом быстротом так долго, покаль не 
бракло им бензыны. Пак высіли и скрыли ся 
в лісі. Выслано за нима погоню. 

Спал цілый тыждень. Оден селянин 
с Венгрии заснул вечером и збудил ся аж... 
по тыждневи. Был здивованый, же родина вст 
занепоковна, бо здавало ся єму, же спал лем 
одну ноч. 

В Ню-Йорку ест ище 19 тысяч коней. 
С того, што, читат ся в газетах, здавало бы 
ся, же в Амерыці ніт уж коней и же там всі 
здят самоходами. Тымчасом ведля статыстыкы 
в самом Ню-Йорку и его окрестности вст 
іище 19 сысяч коней. 

Килько ест людей на світі? В Женеві 
появил ся на рок 1936/37 Рочник Статыст ›ч- 
ный Лигы Народов, котр>й вст уважаный за 
одно с найповажнійших жерел на землі. В роч- 
нику том читате, же тепер жиє на щлой кул! 
земной 2 милиярды 95 милионов людей 
С того числа в самом Кытаю жиє пол мили- 
ярда людей. 

Молят ся за „души“ ляльок и жаб. 
Каждого року в перших днях липня обходят 
в Японии торжественне свято в честь стол- 
ченых в рощ ляльок. 

В том рощ отбыло ся таке свято в Токио 
с великом парадом. Молили ся за „упокой 
душ“ 12 тысяч ЛЯЛЬОК. Черепкы с них ле- 
жали на долгом столі, уставленом в шпиталі 
„хворых ляльок“. 

В святыні буддийской в Сана в Индиях 
отслужено в послідном році 100 тысяч молитв 
за жабы, котры убили учены, робячи на них 
досвіды. а 

Бедля наукы религии Будды душа зВі- 
ряти вст также безсмертна, як и душа чело» 
віка, отжеж и жаба може быти также мучен" 
ником наукы, 

Упал сніг там, где го николи не было. 
В горах Ворчестер в полудневой Афрыці, не- 
далеко Капштада упали величезны сны. Сні- 
гов такых не виділи ище николи в Афрыці. 


Отвіт. редактор: Гарас Громосяк в Крыниці. 


ЗАЧЕМ: 0” 


Снігы стаяли скоро, бо по сніжной задуявці 
було дораз 40 градусов Цельсия спекы. 

Таинственна хворота в ріці. Доносят 
с Сао Пввльо (Бразылия), же в ріці Апиягы 
пануб якаси хворота, от котрой гынут масово 
рыбы Страх людей, жиючих над берегами 
той рікы увелнчат ся с каждым днем, бо по- 
явила ся там также чорна оспа. Населенє 
утікат с загроженык місцевостей. 

Пробудила ся по 50-ох роках. В шпи- 
талі в Йоганнесбургу Німеччині пробудила ся 
со сна єдна стара баба Анна Цванкель. 

Спала она твердым сном через 30 літ. 
Всі счудовали ся сильно, коли збуджена баба 
зажадала істи, сіла смачно обід ‘и домагала 
ся забавок. Оказало ся, же баба здітинніла 
цілковито. 


Вісти с краю. 


Замовил собі похорон и помер. Недавно 
помер в Родаках 76-літный селянин. Старец 
пречувал смерть, бо того дня, коли помер, у- 
дал ся до священника, полагодил формаль- 
ности и заплатил за похорон 250 злотых. По 
повороті до хаты хотіл он ище ити до міста, 
штобы закупити трумцу, але сили єго опусти- 
ли и он помер спокойно и без болей. 


Цікавый случай с топельцом. До маєтку 
Крживины, в пов. косцянском, где перед па- 
ру днями утопил ся в часі купаня в озері сын 
властителя того маєтку; спроваджено с Гды- 
ні нурка, бо не могли нигде найти утопленого. 
Коли нурок притотовил ся уж до зануреня ся 
в воді. нагло тіло топельца появило ся на по- 
верхні воды, Дивне тото совпаденє обстоя- 
тельств выкликало на присутных глубоке вра- 
жене. 

Неудалый выізд до Испании. Чотырох 
молсдцов жиючих стало в Закопаном постано- 
вило ветупити до войск повстанчих ген. Фран- 
ков Испании. В той шли выіхали они до Кра- 
кова. оттамаль на Горишный Шлеск, где пе- 
решли через границу безправно. Але ту зло- 
вили их німецкы власти и отставили до Хо- 
ржова, где заняла, ся нима полиция. 

20-літ сідил невинно в крыминалі. 
Окружный Суд в Вейгерові на Помор! розсу- 
дил тепер справу, котра влече ся уж 20 літ. 
Перед тым часом засудил суд одного хлопа, 
Вл. Павловского с села Вышицико на досмерт- 

ну в'язницу за убийство німца Шамма. Всьо 
промовляло за тым, же убил Шамма Пав- 
ловскьй, бо коли вышол от него с хаты, 
найдено Шамма с простріленом головом. 
Прото тыж суд видал такый острый вырок. 

Не помогла нич стараня адвоката. Пав- 
ловского поміщено в в'язниці, в котрой про- 
сідил 20 літ. Але адвокат не давал за выгра- 
ну и доказал судови, же убийство пополнило... 
сонце, котре росогріло люфу штуцера и шту- 
цер сам выстр!лил. 

При баданях выказал адвокат, же пові- 
шеный таксамо штуцер выстр!лил сам, коли 
на него світило сонце и куля прострілила 
в саму середину чела вытесаного с дерева 
хлопа, поставленого там, где сідил Шамм. 

Суд по том доказі освободил Павловско- 
го Але Павловскый, котвый сідил в крыми- 
налі от 917 року, вст уж тепер сивым, на 
половину темным старцом. 

С каменем на шии скочил до рікы. 
Єден хлоп с села Лучкы в вовв. тарнополь- 
ском Иван Стахов пополнил в несамовитый 
способ самоубийство, шмаряючи ся до рікы 
с увязаным до шии каменем. Кромі того на- 
клал собі каменей до всіх кышенок одежи. 
Тіло выловлЛено по долшом часі. 


Сука заступила котяткам маму. 

Знана вст ненависть кота и пса. Рірко тра- 
флят ся, жебы тоты звірята жили с собом в 
згөд‘. Тым дивнійшим выдав ся случай, якый 
мал місце в Радомю. 

Недавно окотила ся там котка и мала че 
тверо котят. В пару дней погодивше упала о- 
на до студні и утопила ся. Котятам грозила го- 
лодова смерть. 

Раз. коли котята мявчали от голода, при- 
шла до котят сучка и почала, их кормити. Ко- 
тята. почали сосати сухы початково цицкы, в 
котрых незадолго появило ся молоко. От того 
часу сучка кормит котята, котры ховают ся 
здорово. 


БЕНЕВЕНТО ЕБЕТ 


& В неділю, дня 1. серпня 1937 о годині 
2-гой по полудни отбуде ся в Ростощ Вели- 
кой пов. новосандецкого в дома г-на Павла 
Репелы 


ОБЩЕ СОБРАНЄ 


членоь читальні им. Михаила Качковского 
на котре заряд запрашат доокрестне селян- 
ство и интеллигенцию. 


Типография А. Гольдмана, во Львові, ул. Сикстуска Ч. 19. 

